Koncept dokument për Personat e Zhdukur

Përgatitur nga Zyra e Kryeministrit – Komisioni Qeveritar për Persona të Zhdukur

Përmbajtja

[Përmbledhje e koncept dokumentit 2](#_Toc514670885)

[Hyrje 6](#_Toc514670886)

[Kapitulli 1: Përkufizimi i problemit 8](#_Toc514670887)

[Kapitulli 2: Objektivat 16](#_Toc514670888)

[Kapitulli 3: Opsionet 20](#_Toc514670889)

[Kapitulli 3.1: Opsioni asnjë ndryshim 20](#_Toc514670890)

[Kapitulli 3.2: Opsioni për përmirësimin e zbatimit dhe ekzekutimit 20](#_Toc514670891)

[Kapitulli 3.3: Opsioni i tretë [përcaktohet veç e veç për secilin koncept dokument] 21](#_Toc514670892)

[Kapitulli 4: Identifikimi dhe vlerësimi i ndikimeve të ardhshme 22](#_Toc514670893)

[Kapitulli 4.1: Sfidat me mbledhjen e të dhënave 23](#_Toc514670894)

[Kapitulli 5: Komunikimi dhe konsultimi 23](#_Toc514670895)

[Kapitulli 6: Krahasimi i opsioneve 26](#_Toc514670896)

[Kapitulli 6.1: Planet e zbatimit për opsionet e ndryshme 27](#_Toc514670897)

[Kapitulli 6.2: Tabela e krahasimit me të tre opsionet 31](#_Toc514670898)

[Kapitulli 7: Konkluzionet dhe hapat e ardhshëm 32](#_Toc514670899)

[Kapitulli 7.1: Dispozitat për monitorimin dhe vlerësimin 33](#_Toc514670900)

[Shtojca 1: Forma e vlerësimit për ndikimin ekonomik 34](#_Toc514670901)

[Shtojca 2: Forma e vlerësimit për ndikimet shoqëror 37](#_Toc514670902)

[Shtojca 3: Forma e vlerësimit për ndikimet mjedisore 41](#_Toc514670903)

[Shtojca 4: Forma e vlerësimit për ndikimin e të drejtave themelore 43](#_Toc514670904)

# **PËRMBLEDHJE E KONCEPT DOKUMENTIT**

|  |  |
| --- | --- |
| **Informacionet e përgjithshme** | |
| Titulli | Koncept Dokument për Cështjen e Personave të Zhdukur |
| Ministria bartëse | Zyra e Kryeministrit – Komisioni Qeveritar për Persona të Zhdukur |
| Personi kontaktues | Jahja Lluka , Këshilltar i Kryeministrit / Udhëheqës i Ekipit për Hartimin e Koncept Dokumentit për Persona të Zhdukur |
| PVPQ | Plani Vjetor i Punës se Qeverise per vitin 2019, Zyra e Kryeministrit, Tabela B, objektivi 7 aktiviteti 7.2 treguesi 1 si dhe Lista e Koncept Dokumenteve për vitin 2019 e miratuar nga Sekretari i Përgjithshëm i Zyrës së Kryeministrit ; |
| Prioriteti strategjik | **Ndërlidhet me prioritetet e Qeverisë së Republikës së Kosovës, e cila përmes këtij Koncept Dokumenti planifikon avancimin e mekanizmave për hulumtimin e fatit të personave të zhdukur, zgjidhjen e statusit të Personave të Zhdukur dhe Familjarëve të tyre, konservimin dhe ruajtjen e artefakteve dhe gjësendeve të Personave të zhdukur, mbështetjen e shoqatave të familjarëve të personave të zhdukur.**  **Programi i Qeverisë 2017-2021** |

|  |  |
| --- | --- |
| **Vendimi** | |
| Çështja kryesore | **RREGULLIMI I STATUSIT TË PERSONIT TË ZHDUKUR DHE E FAMILJARËVE TË TYRE** |
| Përmbledhje e konsultimeve | **Komisioni Qeveritar për Persona të Zhdukur** gjatë zbatimit të **Ligji Nr. 04/L-023 për Persona të Zhdukur** dhe legjislacionin tjetër që trajton çështjen e personave të zhdukur dhe familjarëve të tyre ka hasur dispozita ligjore të cilat e kanë ndikuar drejtpërdrejtë në jetën e familjarëve të të zhdukurve, në veçanti në anën ekonomike-sociale. Familjarët e të zhdukurve janë ndier të diskriminuar dhe nëpërkëmbur në rastet kur është dashur të vendosin në mes të së drejtës për pension individual dhe atij familjar, si familjar i personit të zhdukur. Gjithashtu është përjetuar rëndë edhe shkalla e përqindjes për dy e më tepër familjarë të zhdukur, që shpeshherë e kanë përjetuar si fyerje për viktimat dhe trajtim jo të barabartë të tyre.  Me legjislacionin aktual çështja e personave të zhdukur dhe e familjarëve të tyre trajtohet në së paku 4 Ligje, disa nga të cilat në vetvete përmbajnë edhe dispozita kundërshtuese ndaj njëra tjetrës, të cilat vështirësojnë zbatimin e tyre në praktikë dhe vënë në pozita të pabarabarta familjet përfituese të kategorive të dala nga lufta.  **Ligji Nr. 04/L-023 Për Persona Të Zhdukur**, paraqet bazën e trajtimit të kësaj kategorie dhe deri diku plotëson nevojat e përgjithshme për hulumtimin e fatit të personit të zhdukur, rregullimin e statusit të personit të zhdukur dhe familjarëve të tyre, kompetencat dhe përgjegjësitë e Komisionit Qeveritar për Persona të Zhdukur, si i vetmi autoritet institucional që bënë koordinimin e angazhimeve për zbardhjen e fatit të personave të zhdukur. Legjislacioni tjetër që ka të bëjë kryesisht me benificione/përfitimet e familjeve të personave të zhdukur i vë ata në pozitë të pabarabartë me kategoritë e tjera të dala nga lufta, të përshkruara në **Ligjin Nr. 04/L-054 Për Statusin dhe të Drejtat e Dëshmorëve Invalidëve Veteranëve Pjesëtarëve të Ushtrisë Çlirimtare të Kosovës Viktimave Civile dhe Familjet e Tyre**, si dhe brenda kategorisë së familjeve të personave të zhdukur krijohen dy kategori të përkrahjes. Ligji në fjalë ka një dispozitë ligjore, sipas së cilës familjet e personave të zhdukur pas datës 20 qershor 1999 e humbin të drejtën e mbështetjes institucionale me rastin e zbardhjes së fatit të personit të zhdukur. Një dispozitë e tillë nga familjarët është vlerësuar diskriminuese, duke pasë në konsideratë se i njëjti trajtohet viktimë si pasojë e luftës.  Sipas **Ligjit Nr. 04/L-131 për Skemat Pensionale Të Financuara nga Shteti**, familjarët e personave të zhdukur, si kategori e dalë nga lufta, janë detyruar që të përcaktohen se cilin pension do ta realizojnë-**pensionin individual apo atë familjar**. Kjo ka rezultuar me ndërprerje të herëpashershme të mbështetjes, e paraparë me Ligjin Nr.04/L-054, prandaj nevojitet saktësim sa u përket dispozitave ligjore, me të cilat do të lejohej gëzimi i së drejtës në pension individual, si e drejtë e patjetërsueshme dhe, në anën tjetër realizimi i pensionit familjar, ashtu si e përcakton legjislacioni për kategoritë e dala nga lufta.  Përderisa **Ligji Nr. 04/L-023 Për Persona të Zhdukur** përcakton Komisionin Qeveritar , si mekanizëm ndër-institucional si autoritetin përgjegjës për hulumtimin dhe zbardhjen e fatit të personave të zhdukur, në anën tjetër edhe **Ligji Nr. 05/L-060 Për Mjekësinë Ligjore**, i jep këtij institucioni po të njëjtat detyra dhe përgjegjësi, gjë që në praktikë shpeshherë është hasur në keqkuptim dhe keqinterpretim. |
| Gjatë takimeve me familjarë të personave të zhdukur, organizata të shoqërisë civile, Asociacion e Familjeve të Personave të Zhdukur, organizata ndërkombëtare si, Komiteti Ndërkombëtarë i Kryqit të Kuq, Komisioni Ndërkombëtar për Persona të Zhdukur, Delegacionin e Kosovës për Bisedime për të Zhdukurit, ekspertë të fushës janë zhvilluar konsulta për identifikimin e problemeve dhe adresimin e tyre, me qëllim të ndryshimit dhe avancimit të politikave të efektshme, për trajtimin e kësaj kategorie.  Nga muaji tetor 2017 janë realizuar një mori konsultash nga të cilat kanë dalë sugjerime dhe rekomandime për përmbajtjen e dokumentit, përmes së cilës do të trajtoheshin të gjitha nevojat dhe shqetësimet në zbardhjen e fatit të personave të zhdukur, trajtimin dinjitoz të familjarëve të tyre si dhe trajtimin e artefakteve dhe lokacioneve ku janë gjetur apo varrosur personat e zhdukur.  Pas përfundimit të konsultave paraprake është caktuar Grupi Punues për hartimin e Koncept Dokumentit, i cili gjatë 3 (tri) punëtorive/takimeve të mbajtura ka hartuar draft konceptin, me propozimet dhe sugjerimet e palëve të përfshira. Grupi Punues paraprakisht ka realizuar takime me institucionet të cilat ndikohen nga këto politika, për të koordinuar veprimet me qëllim të hartimit të politikave të zbatueshme në praktikë dhe harmonizimit të politikave shtetërore.  Draft koncept dokumenti u është shpërndarë grupeve të interesit të cilat kanë dhënë vërejtjet dhe sugjerimet e tyre, të cilat janë trajtuar në punëtorinë e fundit, të mbajtur më 22 – 24 mars 2019.  Grupi Punues gjatë hartimit të koncept dokumentit ka pasë për bazë interesin më të mirë të personit të zhdukur dhe familjarëve të tyre si dhe përgjegjësitë shtetërore në raport me këto kategori, e po ashtu edhe përvojat nga shtetet tjera, në veçanti shtetet në rajon.  Aktivitetet kryesore të konsultimit publik:   * 2 tetor 2017 , Takimi i përbashkët konsultativ me përfaqësues të institucioneve dhe organizatave (shoqatave të familjeve) të angazhuara në procesin e ndriçimit të fatit të personave të zhdukur (takimi i ftuar nga Kryeministri) ; * 7 shtator 2018, Takimi i parë i Ekipit përgjegjës për hartimin e Koncept Dokumentin për Persona të Zhdukur; * 14 – 16 nëntor 2018, Punëtoria rajonale për çështjet ligjore në raport me familjet e personave të zhdukur (Punëtoria e organizuar në Sarajevë, nga Komiteti Ndërkombëtar i Kryqit të Kuq) ; * 25 shkurt 2019, punëtoria / takimi i përbashkët konsultativ me përfaqësues të institucioneve dhe organizatave (shoqatave të familjeve) të angazhuara në procesin e ndriçimit të fatit të personave të zhdukur * 22 – 24 mars 2019, punëtoria për finalizimin e ‘Analizës / Koncept Dokumentit për Persona të Zhdukur’; * Si dhe një sërë takimesh me akterët e angazhuar në procesin e ndriçimit të fatit të personave të zhdukur, në veçanti takimet me shoqatat e familjeve të personave të zhdukur |
| Opsioni i propozuar | **OPSIONI I REKOMANDUAR-OPSIONI 2:**  **Grupi Punues ka vlerësuar Opsionin e Dytë si më të preferuar:**   * Plotësim ndryshim - Ligji Nr. 04/L-023 për Persona të Zhdukur; * Plotësim ndryshim/amandamentim i Ligjit Nr.04/L-054 për Statusin dhe të Drejtat e Dëshmorëve, Invalidëve, Veteranëve, pjesëtarëve të Ushtrisë Çlirimtare të Kosovës dhe Viktimave Civile dhe Familjarëve të Tyre; * Plotësim ndryshim/amandamentim ndryshim i Ligjit Nr. 04/L-131 për Skemat Pensionale të Financuara nga Shteti,   Ky opsion i rekomanduar është elaboruar dhe arsyetuar në Kapitullin: **Opsionet.** |

|  |  |
| --- | --- |
| **Ndikimet kryesore të pritshme** | |
| Ndikimet buxhetore | Opsioni i propozuar në këtë Koncept Dokument do të ketë ndikim buxhetor. |
| Ndikimet ekonomike | Opsioni i propozuar në këtë Koncept Dokument nuk ka ndikime në këtë kategori |
| Ndikimet shoqërore | Opsioni i propozuar, në këtë Koncept Dokument ka ndikim nëpërmjet ofrimit te shërbimeve shëndetësore, sociale dhe familjare. |
| Ndikimet mjedisore | Opsioni i propozuar në këtë Koncept Dokument nuk ka ndikime në këtë kategori |
| Ndikimet ndër-sektoriale | Opsioni i propozuar në këtë Koncept Dokument nuk ka ndikime në këtë kategori |
| Ngarkesat administrative për kompanitë | Opsioni i propozuar në këtë Koncept Dokument nuk ka ndikime në këtë kategori |
| Testi i NVM-ve | Opsioni i propozuar në këtë Koncept Dokument nuk ka ndikime në këtë kategori |

|  |  |
| --- | --- |
| **Hapat e ardhshëm** | |
| Afatshkurtër | Me rastin e aprovimit të **Koncept Dokumentit me Opsionin e rekomanduar nga Grupi Punues**, brenda vitit të parë do të hartohet dhe aprovohet **Plotësim ndryshim - Ligji Nr. 04/L-023 për Persona të Zhdukur; Plotësim ndryshimi i Ligjit Nr.04/L-054 për Statusin dhe të Drejtat e Dëshmorëve, Invalidëve, Veteranëve, Pjesëtarëve të Ushtrisë Çlirimtare të Kosovës dhe Viktimave Civile dhe Familjarëve të Tyre si dhe Plotësim ndryshimi i Ligjit Nr. 04/L-131 për Skemat Pensionale të Financuara nga Shteti**. |
| Afatmesëm | Pas aprovimit të Plotësim Ndryshimeve në Ligjet e sipërshënuara dhe miratimit të tyre në Kuvendin e Kosovës, KQPZH do të krijohet Grupi Punues për hartimin e akteve nënligjore, të cilat do të mundësonin zbatim të plotë të ligjit. |

# **HYRJE**

Përkundër faktit se në përfundim të Luftës në Kosovë janë shënuar mbi 6 mijë persona të zhdukur, as Administrata Ndërkombëtare e më vonë as Institucionet e Përkohshme Vetëqeverisëse nuk kane hartuar kornizë ligjore, e cila do të përcaktonte statusin e personit të zhdukur e as të familjarëve të tyre.

çështja e personave të zhdukur përkatësisht hulumtimin dhe identifikimi i personave të zhdukur ka qenë kompetencë e ndërkombëtareve, fillimisht e trajtuar nga ish-Tribunali i Hagës (fokus i punës ishte më shumë trajtimi i rasteve në aspektin penal) për të vazhduar me themelimin dhe punën e Komisionit ‘VRIC’ (në përbërje kryesisht të organizatave / mekanizmave ndërkombëtar). Ndërsa në vitin 2002 në kuadër të Shtyllës së Drejtësisë së Misionit të OKB për Kosovë-UNMIK, ka ekzistuar një zyrë ‘OMPF (Zyra për Persona të Zhdukur dhe Mjekësi Ligjore) e cila është marrë me hulumtimin dhe identifikimin e personave të zhdukur, kompetencë e cila më vonë është transformuar në Departamentin e Mjekësisë Ligjore (në të cilin ishin fuzionuar ish- OMPF në kuadër të Departamentit të Drejtësisë –UNMIK/Ministrisë së Drejtësisë dhe ish-Instituti i Mjekësisë Ligjore në kuadër të Ministrisë së Shëndetësisë). Përkundër faktit se çështja e krimeve të luftës, përfshirë edhe çështjen e personave të zhdukur, ishte kompetentë e rezervuar për misionet ndërkombëtare, të cilat çështjen në kuptimin e hulumtimin por edhe respektimit të të drejtave të familjeve e rregulluan me rregullat /dokumentet mbi bazën e të cilave vepronin, në të njëjtën kohë institucionet e Kosovës, krijuan mekanizma kompetent institucional në veçanti në përpjekje për një trajtim të mirë institucional të familjeve të personave të zhdukur. Fillimisht, në kuadër të Qeverisë, funksiononte Zyra/Komisioni për Persona të Zhdukur, e themeluar apo avancuar në vitin 2006 si Komision Qeveritar (ndër-institucional) për Persona të Pagjetur (Zhdukur), autoriteti i të cilit ka qenë koordinimi i veprimeve institucionale dhe bashkëpunimi me familjarë dhe organizata vendore e ndërkombëtare për zbardhjen e fatit të personave të zhdukur. Në vitin 2004, me qëllim të shkëmbimit të informatave dhe mbështetjen e mekanizmave për hulumtimin e fatit të të zhdukurve është krijuar Grupi Punues për Bisedime për Persona të Zhdukur, i kryesuar nga Komiteti Ndërkombëtar i Kryqit të Kuq, me pjesëmarrje të Delegacionit të Kosovës dhe të Serbisë.

Pas disa përpjekjeve(disa projektligjeve ndër-vite/kryesisht 2009 dhe 2010), në vitin 2011 Kuvendi i Republikës së Kosovës ka miratuar LIGJIN NR. 04/L-023 PËR PERSONA TË ZHDUKUR, dhe ka përcaktuar detyrat, përgjegjësitë dhe obligimet e Komisionit Qeveritar për Persona të Zhdukur si dhe të drejtat dhe statusin e personave të zhdukur dhe familjarëve të tyre.

Edhe përkundër miratimit të këtij Ligji, kompetencat kryesore në hulumtimin e fatit të personave të zhdukur dhe identifikimin e tyre, nga Administrata e Kombeve të Bashkuara ne Kosovë-UNMIK në vitin 2008 është bartur tek Misioni Evropian-EULEX, nga i cili është varë edhe angazhimi i akterëve vendorë të përfshirë në hulumtimin dhe identifikimin e personave të zhdukur. Kjo gjendje ka vazhduar deri në gusht 2018, kur mandati e EULEX ka ndryshuar dhe kompetencat kanë kaluar tek institucionet vendore.

Megjithe ekzistimin e bazës ligjore për trajtim të personave të zhdukur dhe familjarëve të tyre, shumica e familjarëve dhe shoqatave të tyre, kanë shprehë shqetësim se legjislacioni aktual nuk parasheh interesin më të mirë të personit të zhdukur dhe familjeve të tyre. Kjo gjendje ka ndikuar që familjarët të gjykojnë se janë të diskriminuar dhe se kanë mbetë në mëshirën e fatit.

Në të gjitha takimet formale dhe joformale me familjarë nga ana e tyre janë shprehë shqetësime dhe kërkesa për ndryshim të ligjit, përmes të cilave familjarët do të trajtoheshin dinjitetshëm dhe të barabartë me kategoritë e tjera të dala nga lufta. Gjithashtu kanë shfaqur edhe shqetësime të vazhdueshme për trajtim jo adekuat të artefakteve dhe rrobave të të zhdukurve si dhe drojën për zhdukjen e gjurmëve të krimeve.

Nga këto takime është shfaqur nevoja e avancimit të politikave institucionale, përmes të cilave do të kishte një qasje dhe trajtim meritor për personat e zhdukur dhe familjet e tyre.

Figura 1: Tabela me informacione të përgjithshme për koncept dokumentin

|  |  |
| --- | --- |
| Titulli | Koncept Dokument për çështjen e Personave të Zhdukur |
| Ministria bartëse | ZKM/KQPZH |
| Personi kontaktues | Jahja Lluka |
| PVPQ | Plani Vjetor i Punës se Qeverise per vitin 2019, Zyra e Kryeministrit, Tabela B, objektivi 7 aktiviteti 7.2 treguesi 1 si dhe Lista e Koncept Dokumenteve për vitin 2019 e miratuar nga Sekretari i Përgjithshëm i ZKM |
| Prioriteti strategjik | **Ndërlidhet me prioritetet e Qeverisë së Republikës së Kosovës, e cila përmes këtij Koncept Dokumenti planifikon avancimin e mekanizmave për hulumtimin e fatit të personave të zhdukur, zgjidhjen e statusit të personave të zhdukur dhe Familjarëve të tyre, konservimin dhe ruajtjen e artefakteve dhe gjësendeve të personave të zhdukur, mbështetjen e shoqatave të familjarëve të personave të zhdukur.**  **Programi i Qeverisë 2017-2021** |
| Grupi punues | **Ekipi për hartimin e Koncept Dokumentit**   * *Jahja Lluka, këshilltar i KM- kryetar;* * *Mentor Borovci, ZL/ZKM-anëtar;* * *Arben Krasniqi. SKQ/ZKM-anëtar;* * *Kushtrim Gara, KQPZH-anëtar;* * *Xhavit Bulliqi, ZL/ZKM-anëtar;* * *Adnan Ahmeti, ZPS/ZKM-anëtar;* * *Shaban Ademi, ZBF/ZKM-anëtar;* * *Arlinda Likaj-Sejdiu, Koordinatore për Integrim Evropian/ZKM-anëtare;* * *Mirlinda Lushtaku, SKQ/ZKM, anëtare;* * *Ismet Cakiqi, ZKP/ZKM-anëtar;* * *Naser Ajeti, ABGJ/ZKM-anëtar.*   **Në cilësinë e ekspertëve të fushës dhe përfaqësues të ministrisë së linjës:**   * *Prenkë Gjetaj, kryesues i KQPZH;* * *Ibrahim Makolli, kryetar i Delegacionit për Bisedime me Serbinë për çështjen e personave të Zhdukur;* * *Nysrete Kumnova, anëtare e KQPZH dhe përfaqësuese e shoqatave të familjeve në KQPZH;* * *Altin Ademi, këshilltar politik i Ministrit të Drejtësisë;* * *Sheremet Ademi, Shoqatat e familjeve të personave të Zhdukurve;* * *Ahmet Grajqevci, anëtar i KQPZH dhe përfaqësuese e shoqatave të familjeve në KQPZH;*   **Anëtarë të jashtëm:**   * *Vehbi Selmani, UNDP* * *Arijeta Kelmendi, këshilltare e jashtme/UNDP, anëtare;* * *Dardan Berisha, këshilltar i jashtëm* * *Naim Imeri, KNKK* |
| Informata shtesë | Arsyeja për plotësim ndryshim të legjislacionit që trajton çështjen e personave të zhdukur, përpos nevojës së brendshme vjen edhe si rezultati përmbushjes së obligimeve dhe përgjegjësive institucionale të Republikës së Kosovës nga marrëveshjet ndërkombëtare dhe Planin Kornizë Rajonal, të arritura në vitin 2018. |

# **Kapitulli 1: Përkufizimi i problemit**

Zbardhja e fatit të Personave të Zhdukur, statusi i Personave të Zhdukur dhe i familjarëve të tyre, konservimi dhe ruajtja e artefakteve e gjësendeve të tjera të gjetur me trupat e zhdukur, trajtimi i lokacioneve dhe varrezave ku janë gjetur personat e zhdukur, përkrahja e familjeve të Personave të Zhdukur dhe e Shoqatave të Familjarëve ka qenë dhe mbetet një nga sfidat më të mëdha për institucionet e vendit dhe shoqërinë në përgjithësi.

Infrastruktura ligjore, që rregullon këtë materie, e përmbledhur **në Ligjin Nr.04/L-023 për Personat e Zhdukur dhe Ligji Nr.04/L-054, Mbi Statusin dhe të Drejtat e Martirëve, Invalidëve, Veteranëve, Anëtarëve të Ushtrisë Çlirimtare të Kosovës, Viktimave Civile dhe Familjeve të Tyre,** nuk plotëson në tërësi nevojat dhe nuk trajton plotësisht shqetësimet e familjarëve të kësaj kategorie. Për më tepër disa dispozita ligjore kanë prodhuar trajtim jo të barabartë në mes kategorive të ndryshme të dala nga Lufta, gjë që ka rezultuar me shqetësim dhe pakënaqësi të familjarëve.

Pas prezantimit të dy dokumenteve analitike për gjendjen aktuale të bazës ligjore, kërkesat dhe çështjet e adresuara për plotësim/ndryshim, (dokumenteve të përgatitura nga konsulentët e angazhuar nga UNDP), në kuadër të diskutimeve gjatë punëtorisë janë trajtuar mangësitë e legjislacionit ekzistues dhe nevoja për adresim të kërkesave, nevojave dhe shqetësimeve të familjarëve dhe të institucioneve që trajtojnë çështjet e personave të zhdukur .

Grupi Punues për hartimin e Koncept Dokumentit kanë diskutuar dhe trajtuar çështjet me interes për Personat e Zhdukur dhe Familjarët e tyre, për të cilat është prezantuar gjendja aktuale, në kuptimin se si është përshkruar në **Ligjin nr. 04/L-023 për Persona të Zhdukur** dhe ligjet e tjera që trajtojnë çështjen e personave të zhdukur dhe më pas është hapur diskutimi për secilën veç e veç, duke prezantuar kërkesat e familjeve, si dhe duke analizuar bazën ligjore në fuqi, praktikën ndërkombëtare dhe mënyrën se si këto çështje janë rregulluar në legjislacionin e vendeve të tjera, të cilat përballen me çështjen e të zhdukurve. Grupi Punues ka pas për bazë edhe instrumentet ndërkombëtare, në veçanti **Konventën e Zhdukjeve me Dhunë, Deklaratën Universale për të Drejtat e Njeriut, Konventën Evropiane për të Drejtat e Njeriut**, etj. në të cilat garantohet e drejta e familjarëve për t’u informuar për gjendjen dhe vendndodhjen e familjarit të tij/saj si dhe obligimet e palëve për të ofruar informacion për gjendjen dhe vendndodhjen e tyre.

Një nga çështjet e trajtuara ka të bëjë edhe me terminologjinë e përdorur në legjislacionin aktual, në veçanti termin i **“ZHDUKUR”**, i normuar në **Ligjin Nr. 04/L-023 Për Persona të Zhdukur dhe Ligjin Nr. 04/L-054 Për Statusin dhe të Drejtat e Dëshmorëve, Invalidëve, Veteranëve, Pjesëtarëve të Ushtrisë Çlirimtare të Kosovës, Viktimave Civile dhe Familjeve të Tyre**. Në të dyja këto ligje përdoret termi ‘**zhdukur**’, ndërsa në **Ligjin Nr. 05/L-060 për Mjekësinë Ligjore** përdoret termi i **‘PAGJETUR’**.

Ligjet ekzistuese në përgjithësi rregullojnë statusin e personave të zhdukur dhe familjarëve të tyre, por gjatë zbatimit janë vërejtur fusha, të cilat kërkojnë të detajohen dhe përkufizohen saktë, sidomos termet dhe të drejtat sikurse për të zhdukurit, po ashtu edhe të familjarëve të tyre, në veçanti në përkrahjen shtetërore, e cila është e ndryshueshme nga kategoritë e tjera, të dala nga lufta.

* *Diskriminuese është vlerësuar përcaktimi për pensionin që duhet ta gëzoj familjari/familjarët i/e të zhdukurit/zhdukurve si dhe përqindja në raport me numrin e të zhdukurve të një familjeje.*
* *Trajtimi jo i barabartë me kategoritë e tjera të përshkruara në Ligjin Nr. 04/L-054, në gëzimin e mbështetjes institucionale, në shëndetësi, në lehtësira të tjera në shërbimet publike.*
* *Humbja e së drejtës për përkrahje institucionale të familjarëve të personave të zhdukur të pas datës 20 qershor 1999, pas zbardhjes së fatit të tyre.*
* *Legjislacioni ekzistues pjesërisht trajton çështjen e artefakteve dhe rrobave të të zhdukurve si dhe trajtimin e lokacioneve/vendvarrezave ku janë gjetur trupat e të zhdukurve.*

Figura 2: Dokumentet përkatëse të politikave, ligjet dhe aktet nënligjore

|  |  |  |  |
| --- | --- | --- | --- |
| Dokument i politikave, ligj ose akti nën-ligjor | Lidhja me politikën apo dokumentin planifikues përmes internetit ose me aktet ligjore në Gazetën Zyrtare | Institucioni(-et) shtetëror (e) përgjegjës(e) për zbatim | Roli dhe detyrat e Institucionit(-eve) |
| * Ligji Nr.04/L-023 për Personat e Zhdukur | <https://gzk.rks-gov.net/ActDocumentDetail.aspx?ActID=2765> | ZKM/KQPZH | 1. Udhëheq, mbikëqyrë, bashkërendon dhe koordinon aktivitetet me institucionet vendore, bashkëpunon me Institucionet dhe Organizatat ndërkombëtare dhe akterët tjerë, në lidhje me zbardhjen e fatit të personave të zhdukur si rezultat i luftës të viteve 1998-1999; 2. Mbron të drejtat dhe interesat e personave të zhdukur dhe familjarëve të tyre; 3. Krijon Regjistrin Qendror të Personave të Zhdukur; 4. Bashkërendon aktivitetet në mbledhjen e të dhënave në lidhje me personat e zhdukur; 5. Informon familjarët e personave të zhdukur dhe bashkëpunon me shoqatat e tyre duke i njoftuar familjarët për fatin e personave të zhdukur. |
| * Ligji Nr.05/L-060, Për Mjekësinë Ligjore | <https://md.rks-gov.net/desk/inc/media/DEC70824-FB4D-4317-8895-89D5F2B1787C.pdf> | MD/IML | 1. Kërkimi, gjetja dhe zhvarrimi, si dhe përcaktimi i fatit, identifikimi dhe dorëzimi i mbetjeve mortore të personave të pagjetur që ndërlidhen me luftën në Kosovë; 2. Certifikata e Vdekjes - dokument mjeko ligjor, që përmban përveç tjerash kohën, vendin, dhe shkakun e vdekjes, për rastet të cilat i nënshtrohen autopsisë mjeko ligjore; 3. Mbajtjen e regjistrave AMD dhe PMD të të gjitha rasteve të të pagjeturve/zhdukurve; |
| * Ligji Nr.04/L-054, Mbi Statusin dhe të Drejtat e Martirëve, Invalidëve, Veteranëve, Anëtarëve të Ushtrisë Çlirimtare të Kosovës, Viktimave Civile dhe Familjeve të Tyre * Ligji Nr. 04/L-131 për Skemat Pensionale të Financuara nga Shteti | <https://gzk.rks-gov.net/ActDocumentDetail.aspx?ActID=2793>  <https://gzk.rks-gov.net/ActDocumentDetail.aspx?ActID=9517> | MPMS | 1. Pensionet e përcaktuara me Nenin 5.1.1.4; 2. Të drejtat e anëtarëve të familjes së viktimës civile të luftës/Të Drejtat dhe Benificionet (Neni 13); 3. Skemat pensionale te financuara nga shteti. |
| * Rezoluta e Kuvendit të Kosovës për Personat e Zhdukur | <http://kuvendikosoves.org/common/docs/2018_05_07_Rezolute_Nr_06_R_003.pdf> |  |  |
| * Rregullore Nr. 15/2012 për Punën e Komisionit Qeveritar për Persona të Zhdukur | <https://gzk.rks-gov.net/ActDocumentDetail.aspx?ActID=8378> |  | 1. Hartimin dhe implementimin e planeve dhe strategjive të Komisionit, në kuadër të aktiviteteve në përputhje me mandatin e Komisionit; 2. Kontrollon procesin e shqyrtimit të kërkesave që KQPZH-së, ua dërgon autoriteteve apo individëve relevantë, duke e informuar hierarkinë e tij apo të saj për parregullsitë eventuale dhe duke propozuar zgjidhje të duhura në këtë drejtim; 3. Instalon, administron dhe mirëmban regjistrat të dhënat në bazën e të dhënave të KQPZH-së; 4. Menaxhon dosjet; 5. Siguron azhurnimin dhe ruajtjen adekuate të informatave në dispozicion brenda KQPP-së (arkivimi, baza e të dhënave, regjistri); 6. Kërkesa për fillimin e procedurës për kërkimin e Personit të Zhdukur. |
|  |  |  |  |
|  |  |  |  |

Sado që legjislacioni ekzistues përfshin çështjen e Personave të Zhdukur, megjithatë mungesa e harmonizimit të ligjeve të cilat prekin këtë fushë ka ndikuar në trajtimin jo adekuat të kësaj materieje. Gjendja e përgjithshme ekonomike-sociale në Kosovë ka qenë faktor ndikues gjatë hartimit të legjislacionit aktual, që disa prej kategorive të përjashtohen nga të drejtat që u takojnë kategorive të tjera, të parapara me liget në fuqi. Harmonizimi i legjislacionit do të ndikonte në eliminimin e pabarazisë dhe trajtimin dinjitoz për të gjitha kategoritë, e në këtë rast edhe për familjarët e personave të zhdukur.

**Legjislacioni aktual ka:**

* *detyruar familjarët të vendosin mes pensionit individual/kontribuues dhe pensionit familjar për kategoritë e dala nga lufta;*
* *ndarë me përqindje lartësinë e shumës se pensionit familjar kur një familje ka 2 (dy) e më tepër të zhdukur;*
* *privuar nga gëzimi i benificioneve rastet e mbyllura të të zhdukurve pas 20 qershor 1999;*
* *vënë në pozitë të barabartë në gëzimin e benificioneve mes kategorive të dala nga lufta;*
* *ka trajtuar pjesërisht artefaktet dhe rrobat/gjësendet e gjetura bashkë me trupat e të zhdukurve;*
* *ka trajtuar sipërfaqësisht shenjëzimin/rregullimin e lokacioneve ku janë gjetur trupat e të zhdukurve;*

Mungesa e akteve nënligjore ka pamundësuar zbatimin në praktikë të disa prej dispozitave ligjore të Ligjit Nr. 04/L-023 dhe si rrjedhojë nuk është arritur përmbushja e obligimeve të parapara me këtë ligj. Për më tepër, mungesa e këtyre akteve ka shkaktuar probleme serioze për familjarët e personave të zhdukur, të cilat në disa raste nuk kanë arritur të realizojnë të drejtat e parapara me ligjet në fuqi. Ky mosrealizim ka ndikuar në gjendjen ekonomike-sociale të familjarëve me çka është cenuar e drejta dhe interesi i tyre.

Figura 3: Pema e problemit, që paraqet problemin kryesor, shkaqet e tij dhe efektet

|  |  |
| --- | --- |
| **Efektet** | **TË DREJTAT, INTERESAT DHE DINJITETI I FAMILJARËVE TË PERSONAVE TË ZHDUKUR** |
| GJENDJA EKONOMIKE-SOCIALE DHE PSIKO SOCIALE |
| MBROTJA E TË DREJTAVE DHE E INTERESAVE TË PERSONIT TË ZHDUKUR DHE E FAMILJARËVE TË TYRE |
| **Problemi kryesor** | **STATUSI I PERSONAVE TË ZHDUKUR DHE I FAMILJARËVE TË TYRE** |
| **Shkaqet** | MANGESITË LIGJORE-ZBATIMI NË PRAKTIKË I LEGJISLACIONIT PËR PERSONA TË ZHDUKUR DHE LEGJISLACIONIT NDËRLIDHËS |
| MUNGESA E AKTEVE NËNLIGJORE |
|  |

Sikur është thënë më lartë, në **Ligjin Nr. 04/L-023 për Persona të Zhdukur** dhe në **Ligjin nr. 04/L-054 Për Statusin dhe të Drejtat E Dëshmorëve, Invalidëve, Veteranëve, Pjesëtarëve Të Ushtrisë Çlirimtare Të Kosovës, Viktimave Civile Dhe Familjeve të Tyre**, përdoret termi **‘zhdukur’**, ndërsa në **Ligjin nr. 05/L-060 për Mjekësinë Ligjore** përdoret termi **‘pagjetur’**. Përdorimi i termave të ndryshëm (kryesisht ‘zhdukur’ dhe ‘ pagjetur’) shpeshherë ka shkaktuar konfuzion dhe zbrazëtirë në interpretim, pavarësisht se bëhet fjalë për të njëjtën kategori. Grupi Punues ka vlerësuar se në gjithë legjislacionin e Republikës së Kosovës duhet të përdoret një term unik sa i përket kësaj kategorie.

Ka dy mendime që mbizotërojnë në këtë drejtim:

*-për përdorim të termit*:

1. **“ZHDUKUR”**, duke u mbështetë edhe në dokumentet ndërkombëtare, dhe
2. **“PAGJETUR”,** që është i përqafuar nga një numër i OJQ-ve dhe i familjarëve, duke pasë parasysh se flasim për një kategori, e cila është zhdukur dhunshëm, si rezultat i konfliktit të armatosur apo si pasojë e këtij konflikti (zhdukjet e pas qershor 1999).

**Pavarësisht kësaj, ekziston pajtueshmëri e plotë që të përdoret një term i vetëm, për të eliminuar të gjitha keqkuptimet dhe keqinterpretimet.**

Grupi Punues, gjithashtu ka trajtuar edhe çështjet që kanë të bëjnë me periudhën kohore, e cila, sipas legjislacionit në fuqi, është e përkufizuar nga data 1 janar 1998 deri më 31 dhjetor 2000. Në këtë drejtim Grupi Punues ka vlerësuar se duhet të bëhet një dallim i qartë në mes të të zhdukurve gjatë kohës së luftës së armatosur dhe atyre që janë të zhdukur pas përfundimit të luftës, pra pas 20 qershor 1999 Disa nga pjesëmarrësit në konsulta kanë gjykuar se zhdukja e dhunshme në kohë lufte është bërë institucionalisht dhe për qëllime gjenocidale, ndërkaq të zhdukurit pas lufte janë si rezultat i veprimeve, kryesisht hakmarrëse, për shkak të pasojave që ka shkaktuar konflikti, apo për përfitime të tjera. Pavarësisht kësaj ndarjeje të qartë, që do të duhej të ekzistonte, obligimet dhe përgjegjësitë institucionale në raport me familjet e të zhdukurve duhet të jenë të njëjta

Figura 4: Pasqyrë e palëve të interesuara bazuar në përkufizimin e problemit

|  |  |  |
| --- | --- | --- |
| Emri i palës së interesuar | Shkaku-qet dhe/ose efekti (efektet) me të cilat është e lidhur pala | Mënyra me të cilën pala është e lidhur me këtë shkak (shkaqe) apo efektin (efektet) |
| ZKM/KQPZH | * Mundësia e vendimmarrjes, koordinimit dhe e zbatimit të legjislacionit në fuqi; * Përpilimi dhe aprovimi i akteve nënligjore; * Mbrojtja e të drejtave dhe interesit të Personave të Zhdukur dhe familjarëve; * Hartimi dhe mirëmbajtja e Regjistrit Qendror të personave të Zhdukur; * Pajisja me dokumentacion adekuat për familjarët e Personave të Zhdukur; * Mbledhjen, përpunimin e të dhënave të personave të Zhdukur dhe familjarëve të tyre; * Bashkëpunimin me shoqatat e familjarëve të personave të Zhdukur; * Shqyrtimin me kohë të kërkesave dhe ankesave të familjarëve të PZH; | * Mbajtja e takimeve të rregullta të KQPZH; * Krijimi dhe mirëmbajtja e Regjistrit Qendror për PZH; * Vlerësimi i kërkesave dhe ankesave; * Hartimi i dokumentacionit të nevojshëm për familjarët; * Krijimi i kushteve për bashkëpunim me shoqatat dhe asociacioin e Familjarëve të PZH; * Mbledhja dhe përpunimi i informatave për fatin dhe vendndodhjen e PZH. |
| MPMS | * Rregullimi i pensioneve dhe benificioneve për përfituesit e të drejtës që burojnë nga Ligjet e sipërpërmendura; * Hartojnë dhe mirëmbajnë Listën e përfituesve nga Skema Sociale, të familjarëve të PZH. | * MPMS është përgjegjëse dhe autoritet qendror për hartimin e politikave sociale dhe pensionale; * Bartëse e Ligjit Nr. 04/L-054 * Bartëse e Ligjit Nr. 04/L-131 |
| MD | * Nxjerrja e akteve nënligjore, që bien në fushën e Ministrisë së Drejtësisë, e që rrjedhin nga Ligjet që trajtojnë çështjen e PZH. | * Ministria e Drejtësisë është autoritet Qendror për hartimin dhe aprovimin e akteve nënligjore që ndërlidhen me çështjen e personave të zhdukur. * Ministria e Drejtësisë ka nën varësi Institutin e Mjekësisë Ligjore |
| Ministria e Shëndetësisë | * Ofrimi edhe i shërbimeve terciare për familjarët e PZH. | * Ministria e Shëndetësisë është autoritet që ofron shërbime mjekësore. Me ligjin në fuqi familjarët e personave te Zhdukur gëzojnë të drejtën e përkujdesjes shëndetësore primare dhe sekondare, pa kompensim në institucionet shëndetësore publike, ndërkaq që kërkohet ofrimi edhe i shërbimeve shëndetësore në nivelin terciar. |
| Shoqatat e Familjarëve të PZH dhe Asociacioni i Familjarëve të PZH | * Pjesëmarrja direkte e familjarëve në hulumtimin dhe zbardhjen e fatit të PZH; * Përfitimet për organizatat e familjarëve të PZH. * Pjesëmarrja e Familjarëve në vendimarrje. | * Shoqatat e Familjarëve të PZH janë të përfaqësuar me 3 anëtarë në Komisionin Qeveritar për Persona të Zhdukur, autoritet i cili merret me zbatimin e Ligjit për Persona të Zhdukur, gjegjësisht përgjegjëse për të drejtat dhe interesat e tyre; * Organizatat e Familjarëve të të Zhdukurve përfitojnë mbështetje nga shteti për realizimin e aktiviteteve të tyre. Në të ardhmen kërkohet mbështetje e vazhdueshme për aktivitetet e shoqatave që mbrojnë të drejtat dhe interesat e personave të zhdukur dhe familjarëve të tyre. |
|  |  |  |

# **KAPITULLI 2: OBJEKTIVAT**

Sipas **Ligjit nr. 04/L-023 për Persona të Zhdukur** : *1.1.Person i zhdukur është personi vendndodhja e të cilit është e panjohur për familjarët dhe kërkuesit e tij/saj dhe i cili në bazë të informacionit të besueshëm, është zhdukur në periudhën mes 1 janarit 1998 dhe 31 dhjetorit 2000, si pasojë e luftës në Kosovë në vitet 1998-1999.* *1.2. Familjar i personit të zhdukur nënkupton pjesëtarin e familjes së një personi të zhdukur* të përcaktuar me dispozitat e Ligjit për Familjen i Kosovës nëse nuk specifikohet ndryshe, për qëllime të këtij ligji. Sipas Ligjit nr. 04/L-05 për statusin dhe të drejtat e Dëshmorëve, invalidëve, veteranëve, pjesëtarëve të Ushtrisë Çlirimtare të Kosovës, viktimave civile dhe familjeve të tyre : 1.13. Ushtar i zhdukur (i pagjetur) i UÇK-së – veterani dhe pjesëtari i UÇK-së, fati i të cilit ende nuk është zbardhur; 1.14. Person civil i zhdukur – personin vendndodhja e të cilit është e panjohur për familjarët e tij/saj dhe i cili në bazë të informacionit të besueshëm, është zhdukur në periudhën mes 1 janarit 1998 dhe 31 dhjetorit 2000, si pasojë e luftës në Kosovë në vitet 1998-1999; 1.15. Anëtarë të familjes së ngushtë në kuptim të këtij ligji janë: bashkëshorti, bashkëshortja, fëmijët, fëmijët jashtëmartesor, fëmijët e adoptuar (birësuar), prindërit, njerka, njerku, thjeshtri, thjeshtra si dhe bashkëshorti/ bashkëshortja jashtëmartesore.

Meqë me këtë Ligj trajtohen vetëm rastet e personave të zhdukur gjatë Luftës së fundit, atëherë fokusi do të mbetet brenda periudhave të Luftës së viteve 1998 – 1999. Në respektim të së drejtës së familjeve për të ditur fatin dhe vendndodhjen e familjarëve të tyre të zhdukur, do të vazhdohet të përfshihet periudha e pasluftës.

KQPZH është përballur edhe me kërkesa të familjarëve për të hulumtuar për fatin e personave të zhdukur nga luftërat në ish-Jugosllavi, nga viti 1990. Për të realizuar këtë kërkesë të familjarëve Grupi Punues ka vlerësuar se është ë nevojshme që mandati i KQPZH të përfshijë edhe atë periudhë kohore, natyrisht në bashkëpunim me autoritetet e vendeve përkatëse. Kësisoj, Republika e Kosovës do t’u dilte në përgjigje të gjithë shtetasve të vet të cilët kanë familjarë të zhdukur në luftërat e ish-Jugosllavisë. Propozohet që të trajtohen, në kuptimin e evidentimit ,gjetjes dhe rivarrimit edhe rastet e personave të zhdukur si pasojë e luftërave në ish-Jugosllavi. Kjo nënkupton që në plotësim ndryshimet e Ligjit të shtohen paragrafë për rastet e personave të zhdukur gjatë luftërave në ish-Jugosllavi.

Komisioni ose subjektit pasardhës të cilit i jepet i njëjti mandat, bashkërendon aktivitetet me institucionet vendore, ndërkombëtare dhe akterët tjerë, në lidhje me ndërtimin e monumentit apo nismat tjera që kanë të bëjnë me nderimin e personave të zhdukur. Sfidat apo çështjet që janë trajtuar nga Grupi Punues në këtë temë janë: **çështja e rrobave dhe artefakteve; dokumentimi i varrezave masive dhe shenjëzimi i lokacioneve të vendvarrezave të jashtëligjshme ; si dhe dokumentacioni i mbledhur nga shoqatat vendore, organizatat ndërkombëtare që ishin të angazhuara në këtë proces**. Është vlerësuar nevoja që çështjet e lartshënuara të adresohen në plotësim / ndryshim të Ligjit, qoftë me një nen të veçantë, ose si ri-formulim i nenit 11 (paragrafi 4) të Ligjit aktual për Persona të Zhdukur. Po ashtu në Ligj, të definohet edhe **27 Prilli – Ditë e Personave të Zhdukur të Kosovës**. Kjo datë shënohet në Kosovë sipas një Rezolute të Kuvendit të Kosovës, por që ka nevojë të përfshihet në ligj.

Procedurat e kërkimit dhe ndërprerjes së kërkimit janë rregulluar me Nenin 7, të Ligjit nr. 04/L-023 për Persona të Zhdukur Sfidat apo problemet: paqartësi te afatet kohore (mos definim i qartë) ; si dhe paqartësi nëse sipas Nenit 6, paragrafit 3, Gjykata duhet të ruajë vetëm interesin e personit të zhdukur, apo edhe të anëtarëve tjerë të familje. Grupi Punues ka vlerësuar se duhet të përfundojë hartimi dhe aprovimi i aktit nënligjor për mbylljen e rasteve (i paraparë në Ligjin nr. 04/L-023 për Persona të Zhdukur). Ndërsa afatet kohore të definohen edhe në Ligjin për persona të zhdukur, në veçanti në nenin 7 dhe nenin 5 për aq sa është e mundur, apo t’i referohet afateve kohore dhe të jetë në harmoni me Ligjin nr. 05/L-031 për Procedurën e Përgjithshme Administrative. Për çështjen e nenit 6, paragrafi 3, do të analizohet në tërësi neni 5 dhe neni 6 i Ligjit nr. 04/L-023 për Persona të Zhdukur.

Sipas ligjit aktual, **familjar i personit të zhdukur** nënkupton pjesëtarin e familjes së një personi të zhdukur të përcaktuar me dispozitat e Ligjit për Familjen i Kosovës nëse nuk specifikohet ndryshe, për qëllime të këtij ligji. 1.1.**Person i zhdukur** është personi vendndodhja e të cilit është e panjohur për familjarët dhe kërkuesit e tij/saj dhe i cili në bazë të informacionit të besueshëm, është zhdukur në periudhën mes 1 janarit 1998 dhe 31 dhjetorit 2000, si pasojë e luftës në Kosovë në vitet 1998-1999. Sipas Ligjit nr. 04/L-05 për statusin dhe të drejtat e Dëshmorëve, invalidëve, veteranëve, pjesëtarëve të Ushtrisë Çlirimtare të Kosovës, viktimave civile dhe familjeve të tyre : 1.13. **Ushtar i zhdukur (i pagjetur)** i UÇK-së – veteran dhe pjesëtari i UÇK-së, fati i të cilit ende nuk është zbardhur;

**Person civil i zhdukur** – personin vendndodhja e të cilit është e panjohur për familjarët e tij/saj dhe i cili në bazë të informacionit të besueshëm, është zhdukur në periudhën mes 1 janarit 1998 dhe 31 dhjetorit 2000, si pasojë e luftës në Kosovë në vitet 1998-1999; 1.15. **Anëtarë të familjes së ngushtë** në kuptim të këtij ligji janë: bashkëshorti, bashkëshortja, fëmijët, fëmijët jashtëmartesor, fëmijët e adoptuar (birësuar), prindërit, njerka, njerku, thjeshtri, thjeshtra si dhe bashkëshorti/ bashkëshortja jashtëmartesore **Të drejtat e familjeve** që janë rregulluar me Ligjin për Persona të Zhdukur, janë, ndër të tjera: E drejta e familjarëve për t’u informuar për fatin e personave të zhdukur (Neni 5), Të drejtat e familjarëve në lidhje me statusin juridik të personave të zhdukur (neni 6). Ndërsa e **drejta në pension dhe benificionet** tjera janë rregulluar me Ligjin nr. 04/L-054 për statusin dhe të drejtat e Dëshmorëve, invalidëve, veteranëve, pjesëtarëve të Ushtrisë Çlirimtare të Kosovës, viktimave civile dhe familjeve të tyre, (Neni 8 E drejta në pension dhe beneficione për familjet e dëshmorëve dhe të zhdukurve të UÇK-së dhe Neni 13 të drejtat e anëtarëve të familjes së viktimës civile të luftës ).

Sipas dispozitave të mësipërme vërehet standard i dyfishtë brenda të njëjtës kategori; mospërputhja e datave mes të zhdukurit civil dhe viktimës civile që ndikon në realizimin e të drejtave të familjeve, pas identifikimit; mospërputhje e beneficioneve të garantuara mes familjes së personit të zhdukur ushtar i UÇK-së dhe familjes së personit të zhdukur civil; ndërprerja e pensionit (sipas Ligjit për Skemat Pensionale); përqindja e aplikuar sipas Ligjit nr. 04/L-054 për Statusin dhe të Drejtat e Dëshmorëve, Invalidëve, Veteranëve, Pjesëtarëve të Ushtrisë Çlirimtare të Kosovës, Viktimave Civile the Familjeve të Tyre (për dy e më shumë të zhdukur), përqindje kjo e papranuar për familjet e personave të zhdukur, në mënyrën se si është rregulluar/përshkruar; ndalimi i dy më shumë pensioneve (sipas Ligjit nr. 04/L-131 për Skemat Pensionale të Financuara nga Shteti); si dhe paqartësi në ‘të drejtën e familjeve për pjesëmarrje në kërkim’. Grupi Punues propozon ndryshimin e Nenit 16 të Ligjit për Skemat Pensionale të Financuara nga Shteti. Nëse, për cfarëdo arsye nuk ka ndryshim plotësim të nenit të cituar më lartë, atëherë në Ligjin nr. 04/L-054 për statusin dhe të drejtat e Dëshmorëve, invalidëve, veteranëve, pjesëtarëve të Ushtrisë Çlirimtare të Kosovës, viktimave civile dhe familjeve të tyre termi “pension” të zëvendësohet me një term tjetër të përshtatshëm, psh “përkrahje shtetërore’, e cila do të mundësonte realizim të së drejtës në pension individual dhe përkrahjes shtetërore për familjarët, që në legjislacionin aktual përkufizohet “**PENSION FAMILJAR**”.

Grupi Punues ka vlerësuar që gjitha të benificionet, përveç **lartësisë së pensionit**, sipas Nenit 8 të Ligjit nr. 04/L-054 për statusin dhe të drejtat e Dëshmorëve, invalidëve, veteranëve, pjesëtarëve të Ushtrisë Çlirimtare të Kosovës, viktimave civile dhe familjeve të tyre, të rregullohen edhe për familjet e personave të zhdukur civil (benificionet përfshijnë, ndër të tjera: Përparësi në punësim ; Përparësi në regjistrim dhe në pranim në institucionet publike ; Bursa në arsimin e mesëm dhe universitar ; Akomodimi në konvikte pa kompensim ; Kujdesi për strehim familjar ; Tarifa e lirë dhe konsumi i reduktuar në rrymë ; Lirimi nga pagesa e taksave gjyqësore, publike ; Kujdesi shëndetësor i lirë ; Akomodimi në konvikte per personat e moshuar ; Lirimi nga pagesat e administratës në universitetet publike; Lirimi i pagesave në trafikun publik ; ) Për disa nga të drejtat e lartshënuara, procedurat, etj, specifikohen me aktet nënligjore. Po ashtu, familjet e personave të zhdukur duhet të pajisen me ‘dokument zyrtar’ e cila do t’i shërbente për realizimin e të drejtave të garantuara me Ligj. Të garantohen këto të drejta për familjet e personave të zhdukur, edhe kur iu janë kthyer për rivarrim mbetjet mortore (modeli i Ligjit të Bosnjës).

[Përdorni fig. 10 në Manual (faqe 78) për të identifikuar objektivat]

Figure 5: Objektivat relevante të Qeverisë

|  |  |
| --- | --- |
| **Qëllimi i politikës** | **Emri i dokumentit përkatës të planifikimit (burimi)** |
| * Trajtimi i barabartë i familjarëve të kategorive të dala nga lufta | Këto objektiva janë përshtatur për këtë koncept dokument |
| * Mbrojtja e të drejtave dhe interesit te Personave të Zhdukur dhe familjarëve të tyre; * Institucionalizimi i memorjes kolektive për pasojat e luftës [çështja e rrobave dhe artefakteve ; dokumentimi i varrezave masive dhe shenjëzimi i lokacioneve të vendvarrezave të jashtëligjshme ; si dhe dokumentacioni i mbledhur nga shoqatat, ojq, organizatat ndërkombëtare që ishin të angazhuara në këtë proces | Këto objektiva janë përshtatur për këtë koncept dokument |
| * Krijimi dhe mirëmbajtja e Regjistrit Qendror të Personave të Zhdukur | Këto objektiva janë të parapara me Ligjin në fuqi |
|  |  |
|  |  |

# **KAPITULLI 3: OPSIONET**

Gjatë konsultave dhe punëtorive të mbajtura me grupe të interesit dhe analizave të legjislacionit në fuqi, Grupio Punues për hartimin e këtij Koncept Dokumenti pasi ka trajtuar që të 3-a opsionet, duke e vlerësuar secilin prej tyre.

**Opcioni i Parë,** që ligji te mos ndryshohet dhe të vazhdohet gjendja e njëjtë duke thelluar vështirësitë në zbatim të ligjit por edhe në trajtim jo të barabartë të familjarëve të Personave të Zhdukur;

**Opcioni i Dytë**, amandamentimi i Legjislacionit, që trajtonë cështjen e Personave të Zhdukur, me të cilin do të eleminoheshin paqartësitë e identifikuara gjatë zbatimit të ligjeve në fuqi;

**Opcioni i Tretë,** Hartimi i ligjit të ri për të zhdukurit, i cili do të rregullonte në tërësi fushën që ka të bëjë me PZH dhe familjarët e tyre.

## **Kapitulli 3.1:**

**Opcioni i Parë: Status Quo**

Opsioni i parë është që ligji te mos ndryshohet dhe të vazhdohet gjendja e njëjtë duke thelluar vështirësitë në zbatim të ligjit por edhe në trajtim jo te barabartë të familjarëve të Personave të Zhdukur. Ky opsion do të pamundësonte realizimin e plotë të të drejtave të familjarëve të PZH, sikurse edhe do të thellonte pabarazinë mes kategorive të dala nga lufta. Poashtu gjendja e njëjtë me legjislacionin do të pamundësonte trajtim meritor tye lokacioneve dhe artefakteve të gjendura me personat e gjetur e të identifikuar, përfshirë dokumentacionin dhe memorjen kolektive.

## **Kapitulli 3.2:**

**Opsioni i Dytë**: Plotësim ndryshimi i Ligjeve aktuale, që trajtojnë cështjet e PZH dhe kategorive të dala nga lufta.

* Plotësim ndryshim të Ligjit nr. 04/l-023 për Persona të Zhdukur;
* Plotësim ndryshimi i dispozitave ligjore - Ligji nr.04/l-054 për Statusin dhe të Drejtat e Dëshmorëve, Invalidëve, Veteranëve, pjesëtarëve të Ushtrisë Çlirimtare të Kosovës dhe Viktimave Civile
* Plotësim ndryshimi i dispozitave ligjore - Ligji nr. 04/l-131 për Skemat Pensionale të Financuara nga Shteti

Ky opsion është trajtuar nga Grupi Punues dhe është vlerësuar si mundësi e mirë për të ndryshuar dhe plotësuar legjislacionin në fuqi, sipas të cilit do të trajtihej në mënyrë meritore e gjithë materja, duke pasur parasysh interesin më të mirë të PZH dhe familjarit të tij. Përmes ndryshim plotësimeve do të arrihej që të eleminoheshin paqartësitë në legjislacion, do të mundësohej koordinim dhe bashkëpunim institucional më i efektshëm; realizim i interesave dhe i të drejtave të familjarëve të PZH; do të mundësohej mbështetje institucionale për organizatat e familjarëve të PZH, sikurse edhe do të rezultonte me trajtim të barabartë të të gjitha kategorive të dala nga lufta.

Me plotësim ndryshime në skemën pensionale do të nundësohej që përfituesit e mbështetjes shtetërore të mos detyrohen të zgjedhin në mes të pensionit individual dhe pensionit familjar, të paraparë me Ligjin 04/L-054.

Pabarazia ne trajtim , (dy-standardet brenda të njëjtës kategori); mospërputhja e datave mes të zhdukurit civil dhe viktimës civile që ndikon në realizimin e të drejtave të familjeve , pas identifikimit; mospërputhje e beneficioneve të garantuara mes familjes së personit të zhdukur ushtar i UÇK-së dhe familjes së personit të zhdukur civil; ndërprerja e pensionit (sipas Ligjit për Skemat Pensionale); përqindja e aplikuar sipas Ligjit nr. 04/L-054 për statusin dhe të drejtat e Dëshmorëve, invalidëve, veteranëve, pjesëtarëve të Ushtrisë Çlirimtare të Kosovës, viktimave civile dhe familjeve të tyre (për dy e më shumë të zhdukur), përqindje kjo e papranuar për familjet e personave të zhdukur, në mënyrën se si është rregulluar/përshkruar; ndalimi i dy më shumë pensioneve (sipas Ligjit nr. 04/L-131 për Skemat Pensionale të Financuara nga Shteti); si dhe paqartësi në ‘të drejtën e familjeve për pjesëmarrje në kërkim’.

Me ndryshim plotësim të këtyre ligjeve do të rregullohej dhe avancohej statusi i personave të zhdukur dhe familjarëve të tyre si dhe do të fuqizohej përkujdesja institucionale për memorjen kolektive .

## **Kapitulli 3.3:**

**Opsioni i tretë: Hartimi i ligjit të ri për të zhdukurit**

Grupi Punues ka shqyrtuar edhe mundësinë e hartimit të një ligji të ri për PZH, i cili do të përfshinte pjesë nga legjislacioni aktual, në vecanti Ligjit 04/L-054 dhe Ligjit 04/L-131, por ka vlerësuar se cështja mund të rregullohet edhe duke bërë plotësim ndryshim të ligjeve aktuale, duke pasë parasysh realizimin e plotë të të drejtave dhe interesave të PZH dhe familjarëve të tyre.

Grupi Punues ka pa në konsideratë edhe kohën e nevojshme për hartimon e një ligji të ri dhe zbrazëtirën e cila do të ekzistonte deri në nxjerrjen e një akti të ri.

# **KAPITULLI 4: IDENTIFIKIMI DHE VLERËSIMI I NDIKIMEVE TË ARDHSHME**

Tabela më poshtë paraqet ndikimet më të rëndësishme që janë identifikuar. Shtojcat 1 deri 4 paraqesin vlerësimin e të gjitha ndikimeve në përputhje me mjetet për identifikimin e ndikimeve ekonomike, shoqërore, mjedisore dhe ndikimeve të të drejtave themelore. Këto mjete janë të listuara në Manualin për Hartimin e Koncept Dokumenteve. Katër shtojcat gjithashtu tregojnë vlerësimin e rëndësisë së ndikimeve të ndryshme dhe nivelin e preferuar të analizës.

Figure 6: Ndikimet më të rëndësishme të identifikuara për kategorinë e ndikimit

|  |  |
| --- | --- |
| **Kategoritë e ndikimeve** | **Ndikimet përkatëse të identifikuara** |
| Ndikimet ekonomike | Pensionet dhe përfitimet do të ndikonin në jetën e familjarëve të PZH, që njëherit janë kategoritë më të cënueshme në Kosove. |
| Ndikimet shoqërore | Do të rritej përkrahja për familjarët e PZH, e cila do të rezultonte me trajtim të dinjitetshëm në shoqëri, në vecanti se ndryshimet do të përfshinin edhe përkujdesjen për memorien kolektive. |
| Ndikimet mjedisore | Nuk ka |
| Ndikimet në të drejtat themelore | Përmes ndryshim-plotësimeve do të miundësohej realizim i të drejtave themelore të familjarëve të PZH. |
| Ndikimi gjinor | Trajtimi institucional do të ndikonte në vecanti tek gratë vetëmbajtëse, të cialt janë bartëse të vetme të ekonomive familjare. |
| Ndikimet e barazisë sociale | Eleminimi i kritereve të dyfishta të përfituesve të skemave pensionale do të ndikonte që familjarët e PZH të gëzojnë të drejtën e realizimit të pensionit individual krahas atij të paraparë me Ligjin 04-L/054 |
| Ndikimet tek të rinjtë | Familjarët e PZH përfshinë të gjitha moshat, në vecanti të rinjtë, andaj avancimet e të drejtave në ligj do të avanconin edhe të drejtat e tyre, me cka do te ndikohej direkt tek të rinjtë, në vecanti në edukim dhe shëndetësi. |
| Ndikimet në ngarkesën administrative | Nuk ka |
| Ndikimi i NMV-ve | Nuk ka |

Grupi Punues për hartimin e koncept dokumentit është shërbyer me informata dhe të dhëna nga akterë të ndryshëm, qofshin ata përfitues apo akterë të tjerë. Të dhënat, kryesisht kanë dalë nga takimet/diskutimet e përbashkëta me familjarë të personave të zhdukur dhe organizata që merren më mbrojtjen e të drejtavë të tyre, konkretisht Këshilli Koordinues i familjeve të Personave të Zhdukur. Grupi Punues ka sistemuar të dhënat, në mbështetje të të cilave pastaj edhe janë hartuar ndikimet.

## **Kapitulli 4.1: Sfidat me mbledhjen e të dhënave**

Grupi Punues gjatë hartimit të koncept dokumentit është përballur më mungesë të të dhënave të sakta për numrin e përfituesve si dhe numrin e anëtarëve të familjeve të prekura direkt, duke pasë parasysh edhe faktin se një numër i familjarëve të të zhdukurve jetojnë jashtë Republikës së Kosovës. Megjithatë, gjatë punës janë shfrytëzuar të dhëna të Shoqatave të Familjarëve të Personave të Zhdukur, të Komisionit Qeveritar për Persona të Zhdukur, të Komitetit Ndërkombëtar të Kryqit të Kuq-KNKK, Komitetit Ndërkombëtar për Persona të Zhdukur-ICMP, UNDP, Agjencionit të Statistikave të Kosovës, Organizatave për të drejtat e njeriut, etj.

Disa nga sfidat që GP ka hasur gjatë punës janë:

* *Mungesa e të dhënave empirike për numrin e saktë të atyre tek të cilët ka ndikim direkt dhe indirekt mungesa e zbardhjes së fatit të të zhdukurve;*
* *Mungesa e të dhënave për përfituesit direkt të mbështetjes shtetërore/pensionet në cilësinë e familjarit të PZH, rrjedhimisht mungon numri i anëtarëve të atyre familjeve, pra përfituesve direkt dhe indirekt;*
* *Mungesa e të dhënave për realizimin e benificioneve në pajtim më ligjin në mbrojtjen shëndetësore, arsim etj.*
* *Të zhdukurit e luftërave në ish-Jugosllavi (Slloveni, Kroaci, Bosnë) të viteve 1998 – 1999*
* *Statusi i personit të zhdukur, pas identifikimit.*
* *Statusi i familjes së personit të zhdukur të identifikuar, i zhdukur pas 20 qershor2019.*

# **KAPITULLI 5: KOMUNIKIMI DHE KONSULTIMI**

Diskutimet për nevojën e ndryshimit të politikavevkanë filluar më herët, duke marrë parasyshë kërkesat e familjarëve të të zhdukurve, të cilët i janë drejtuar KQPZH me kërkesa në takime të KQPZH apo edhe në takime të tjera konsultative dhe informative. Nga viti 2017 është intensifikuar puna në drejtim të hartimit të politikave të reja, të cilave u ka paraprirë konsultë e vazhdueshme me grupet e interesit dhe organizata vendore e ndërkombëtare, që trajtojnë cështjen e Personave të Zhdukur.

Pas prezantimit të ‘dy dokumenteve analitike’ mbi gjendjen aktuale të bazës ligjore, kërkesat dhe çështjet e adresuara për plotësim/ndryshim, (dokumenteve të përgatitura nga konsulentët e angazhuar nga UNDP), në kuadër të diskutimeve gjatë punëtorisë janë diskutuar të gjitha çështjet e lartshënuara, fillimisht është prezantuar gjendja aktuale, në kuptimin se si është përshkruar në Ligjin nr. 04/L-023 për Persona të Zhdukur dhe ligjet tjera që trajtojnë çështjen e personave të zhdukur. Pastaj është hapur diskutimi për secilën çështje, duke prezantuar kërkesat e familjeve, si dhe duke analizuar bazën ligjore në fuqi, dhe mënyrën se si këto çështje janë rregulluar në Ligjin e Bosnjë Hercegovinës, në Projekt-Ligjin e Republikës së Kroacisë, dhe në Ligjin Model të Komitetit Ndërkombëtar të Kryqit të Kuq.

Në pajtim me rregullat për standardet minimale për procesin e konsultimit publik, ky proces është bërë përmes metodave të ndryshme të informimit.

Punëtoria e organizuar me përkrahjen e Ambasadës Britanike përmes Projektit që është duke u implementuar nga Programi i Kombeve të Bashkuara për Zhvillim (UNDP), është mbajtur më 22 – 24 mars 2019, në Prevallë.

**Çështjet e trajtuara:**

* *Terminologjia, përkatësisht termi ‘zhdukur’ i “pagjetur”;*
* *Përkufizimi dhe statusi i personit të zhdukur;*
* *Memoria kolektive;*
* *Kërkimi, gjetja dhe identifikimi;*
* *Të drejtat e familjeve të personave të zhdukur;*
* *Struktura institucionale dhe përkrahja e shoqatave.*

Figura 7: Përmbledhje e aktiviteteve të komunikimit dhe konsultimit të kryera për një koncept dokument

|  |  |  |  |  |  |  |
| --- | --- | --- | --- | --- | --- | --- |
| Procesi i konsultimit synon: Përfshirje të të gjithë akterëve dhe grupeve të interesit në hartimin e konceptdokumentit | | | | | | |
| Qëllimi kryesor | Grupi i synuar | Aktiviteti | Komunikimi/njoftimi | Afati indikativ | Buxheti i nevojshëm | Personi përgjegjës |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

# **KAPITULLI 6: KRAHASIMI I OPSIONEVE**

Grupi Punues për hartimin e Koncept Dokumentit pas analizave dhe konsultave të zhvilluara më grupet e interesit, në takime te ndara, takime konsultative dhe informative, ka ardhë në përfundim se Opsioni i Dytë, është më i përshtatshëm në këtë fazë kohore, për të ofruar zgjidhje për problemet dhe shqetësimet e paraqitura.

**Opsioni 1 -** nuk priten përfitime, as në të drejta e as në zbatimin e legjislacionit në fuqi. Përkundrazi, vazhdimi i gjendjes së njëjtë do të rriste pakënaqësi tëk familjarët si dhe do të pamundësonte autoritetin zbatues të ligjit-KQPZH që të kryej me sukses detyrimet e veta ligjore. Vazhdimi me të njëjtën politikë ligjore do të thellonte pabarazinë dhe do të rëndonte gjendjen ekonomike-sociale dhe psiko-sociale të familjeve të personave të zhdukur.

**Opsioni 2 - Plotësim ndryshimi i legjislacionit që trajton çështjen e Personave të Zhdukur**, ofron zgjidhje të ndërmjeme mes gjendjes **status quo** dhe **hartimit e miratimit të ligjit të ri**. Ky opsion në mënyrë efektive avancon përkujdesin institucional për mbrotjen e interesit me të mirë të PZH dhe familjarit të tij, sikurse edhe përmirëson nivelin e zbatimit të ligjit dhe llogaridhënien institucionale. Ky opsion ndikon drejtëpërdretjë në mirëqenien e famlijarëve të të zhdukurve, sikurse edhe eleminon pabarazinë e shprehur në legjislacionin aktual.

**Ky opcion do të mundësonte:**

* *Hartimin e akteve nënligjore, të nevojshme për zbatim të ligjit;*
* *Krijimin dhe mirëmbajtjen e Listës Qendrore të Personave të Zhdukur;*
* *Pajisjen e familjarëve të PZH me dokumentacion adekuat;*
* *Fuqizimin e pjesëmarrjes së Shoqatave të Familjeve të të Zhdukurve dhe familjarëve në vendimarrje dhe hulumtim të fatit të personave të zhdukur;*
* *Përfitimin e mbështetjes adekuate shtetërore për anëtarët e familjeve të PZH;*
* *Rregullimin e artifakteve dhe rrobave të PZH;*
* *Trajtimin e mbetjeve mortore NN në morgun e IML;*
* *Mbështetjen institucionale të shoqatave të familjarëve të PZH;*
* *Informimin dhe konsultimin e palëve të interesuara;*
* *Angazhim më cilësor në zbardhjen e fatit të Personave të Zhdukur;*
* *Varrimin e mbetjeve mortore që nuk janë me interes mjekoligjor;*
* *Zgjidhjen ligjore të Statusit të PZH dhe të familjarëve të tyre;*
* *Rregullimin e lokacioneve/varrezave masive ku janë gjetur të zhdukurit;*
* *Efikasitet të shtuar të Njësisë Administrative të KQPZH*

**Grupi Punues ka vlerësuar se ky opsion është më reali edhe në aspektin kohor.**

Komisioni Parlamentar për të Drejta të Njeriut, Barazi Gjinore, Persona të Zhdukur dhe Peticione ka rekomanduar avancim të legjislacionit që trajton cështjen e Personave të Zhdukur. Kjo lërkesë është fuqizuar edhe me Rezoluten e Kuvendit të Republikës së Kosovës, e cila kërkon angazhim më cilësor dhe hartim të politikave të efektshme për zbardhjen e fatit të personave të zhdukur dhe mbrojtjen e interesit të familjeve të të zhdukurve.

**Opsioni 3** - nuk do të ndikonte më shumë se sa opsioni i dytë, në realizimin e të drejtave të PZH dhe familjarëve të tyre apo në zbatim më të efektshëm të ligjit. Ky opsion do të kërkonte më shumë resurse dhe kohë.

## **Kapitulli 6.1: Planet e zbatimit për opsionet e ndryshme**

[Përmblidhni shkurtimisht Opsionin 2. Përshkruani se si ky opsion adreson problemin kryesor, shkaqet dhe efektet e identifikuara në Pemën e Problemit.]

Figura 8: Plani i zbatimit për Opsionin 2

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Qëllimi i  Politikës | **Statusi i personave të zhdukur dhe familjarëve të tyre** | | | | | | | | | Shifra e kostos së pritur |
| Objektivi strategjik | Trajtimi i barabartë i familjeve të kategorive të dala nga lufta | | | | | | | | |
|  |  | | | | | | | | |
| **Statusi i Personave të Zhdukur dhe Familjeve të tyre pas gjetjes dhe identifikimit** | Plotësim ndryshim - Ligji Nr. 04/L-023 për Persona të Zhdukur; | **Rregullimi ligjor i Statusit të Personave të Zhdukur dhe Familjarëve të tyre** | | | | | | | |  |
| Terminologjia person i “ZHDUKUR” apo i“ PAGJETUR” | Viti 1  X | Viti 2 | Viti 3 | Viti 4 | | Viti 5 | Institucioni /departamenti përgjegjës |  |
| Përkufizimi dhe Statusi Statusi i Personit të Zhdukur Familjarëve të të Zhdukurve pas gjetjes dhe identifikimit të tyre. | X |  |  |  | |  | ZKM/KQPZH | NUK KA |
| Plotësim ndryshimi i dispozitave ligjore - Ligji nr.04/l-054 | x |  |  |  | |  | MPMS | NUK KA |
| Plotësim ndryshimi i dispozitave ligjore - Ligji nr. 04/l-131 | x |  |  |  | |  | MPMS | NUK KA |
|  |  | | | | | | | |  |
|  | Viti 1 | Viti 2 | Viti 3 | Viti 4 | Viti 5 | | Institucioni /departamenti përgjegjës |  |
| Hartimi i akteve nënligjore |  | x | x |  |  | | KQPZH  MD |  |
| Krijimi dhe mirëmbajtja e Listës Qendrore të Personave të Zhdukur; | x | x | x | x | x | | KQPZH |  |
| Pajisja me dokumentacion adekuat familjarëve të PZH; | x | x | x | x | x | | ZKM/KQPZH |  |
|  |  |  |  |  |  |  |  | |  |  |
| Ruajtja e memories kolektive | Outputi2.1 | Etj. |  |  |  |  |  | |  |  |
| Outputi 2.2 | Etj. |  |  |  |  |  | |  |  |
| Objektivi Specifik N | OutputiN.1 | Etj. |  |  |  |  |  | |  |  |

[Përmblidhni shkurtimisht Opsionin 3. Përshkruani se si ky opsion trajton problemin kryesor, shkaqet dhe efektet e identifikuara në Pemën e Problemit.]

Figura 9: Plani i zbatimit për Opsionin 3

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Qëllimi i  Politikës |  | | | | | | | | Shifra e pritshme e kostos |
| Objektivi strategjik |  | | | | | | | |
|  | Outputi, aktivitetet, viti dhe organizata/departamenti përgjegjës | | | | | | | |
| Objektivi strategjik 1 | Outputi 1.1 |  | | | | | | |  |
|  | Viti 1 | Viti 2 | Viti 3 | Viti 4 | Viti 5 | Institucioni /departamenti përgjegjës |  |
| Aktiviteti 1.1.1 |  |  |  |  |  |  |  |
| Aktiviteti 1.1.2 |  |  |  |  |  |  |  |
| Aktiviteti 1.1.3 |  |  |  |  |  |  |  |
| Outputi 1.2 |  | | | | | | |  |
|  | Viti 1 | Viti 2 | Viti 3 | Viti 4 | Viti 5 | Institucioni /departamenti përgjegjës |  |
| Aktiviteti 1.2.1 |  |  |  |  |  |  |  |
| Objektivi strategjik 2 | Outputi 2.1 | Etj. |  |  |  |  |  |  |  |
| Outputi 2.2 | Etj. |  |  |  |  |  |  |  |
| Objektivi strategjik N | Outputi N.1 | Etj. |  |  |  |  |  |  |  |

## **Kapitulli 6.2: Tabela e krahasimit me të tre opsionet**

[Bazuar në të dhënat në dispozicion, kohën në dispozicion dhe udhëzimet politike, vendosni mbi mjetin që dëshironi të përdorni për të paraqitur të dhënat e mbledhura për koncept dokument si dhe, përcaktoni opsionin optimal që do të mund të zbatohet: CEA, CBA, MCA. Përdorni figurat 93, 94, 95 dhe 96 në Doracak për të kryer krahasimin.

Jepni një paraqitje të shkurtër narrative të tre opsioneve. Gjithashtu paraqitni opsionin e zgjedhur dhe arsyet kryesore përse është zgjedhur.]

Figura 10: Krahasimi i opsioneve

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Mjeti i krahasimit:** | | | | | | | | | |
|  | **Opsioni 1: Asnjë ndryshim** | | | **Opsioni 2: Plotësim Ndryshim i Legjislacionit** | | | **Opsioni 3:** | | |
| **Ndikimet relevante pozitive** | Nuk do të kishte asnjë ndikim pozitiv | | | Zgjidhja e Statusit të Personit të Zhdukur dhe Familjeve të tyre | | | Adreson dhe u jep zgjidhje problemeve të paraqitura deri më tash. | | |
|  |  | | | Eleminimi i pabarazisë mes familjeve përfituese të kategorive të dala nga lufta | | |  | | |
|  |  | | | Do të adresoj dhe zgjidhë problemet e paraqitura me legjislacionin aktual | | |  | | |
|  |  | | | Zbatim më efikas të legjislacionit | | |  | | |
| **Ndikimet relevante negative** | Do të vështirësonte me problemet ekzistuese dhe thellimin e pakënaqësive të grupeve të interesit. | | | Nuk do të ketë asnjë ndikim negativ | | | Do të kërkoj kohë më të madhe dhe kosto shtesë | | |
|  |  | | |  | | |  | | |
|  |  | | |  | | |  | | |
| **Kostot relevante** |  | | | Do të krijojë kosto shtesë, e cila duhet të planifikohet | | |  | | |
|  |  | | |  | | |  | | |
|  |  | | |  | | |  | | |
|  |  | | |  | | |  | | |
| **Vlerësimi i ndikimit të pritshëm buxhetor** | Viti 1 | Viti 2 | Viti 3 | Viti 1 | Viti 2 | Viti 3 | Viti 1 | Viti 2 | Viti 3 |
|  |  |  |  |  |  |  |  |  |
| **Përfundimi** | Nuk rekomandohet | | | Opsioni i rekomanduar | | | Nuk rekomandohet | | |

# **Kapitulli 7: Konkluzionet dhe hapat e ardhshëm**

[Bëni një përmbledhje të shkurtër përshkruese të opsionit të preferuar. Jepni përsëri përshkrimin se si ky opsion adreson Problemin kryesor, shkaqet dhe efektet e identifikuara në Pemën e Problemit. Referoju hapave kryesorë të mëtejshëm nga Plani i Zbatimit.]

Figura 11: Plani i zbatimit të opsionit të preferuar

[Shtoni Planin e Zbatimit për opsionin e preferuar.]

|  |  |
| --- | --- |
| **Veprimi** | **Afati kohor** |
| 1. Plotësim ndryshimi i Ligjit Nr. 04/L-023 | K3 2019 |
| 1. Amandamenti i dispozitave të Ligjit nr.04/l-054 për Statusin dhe të Drejtat e Dëshmorëve, Invalidëve, Veteranëve, pjesëtarëve të Ushtrisë Çlirimtare të Kosovës dhe Viktimave Civile dhe Familjeve të tyre | K3 2019 |
| 1. Amandamenti i dispozitave të Ligjit nr. 04/l-131 për Skemat Pensionale të Financuara nga Shteti | K3 2019 |
| 1. Hartimi dhe miratimi i akteve nënligjore | K4 2019 |

## **Kapitulli 7.1: Dispozitat për monitorimin dhe vlerësimin**

Plani i veprimit për zbatimin e opsionit të rekomanduar të këtij Koncept Dokumenti do të reflektohet në Planin e Punës së Zyrës së Kryeministrit dhe zbatimi i saj do të monitorohet nga zyra e Kryeministrit.

# Shtojca 1: Forma e vlerësimit për ndikimin ekonomik

|  |  |  |  |  |  |  |
| --- | --- | --- | --- | --- | --- | --- |
| **Kategoria e ndikimeve ekonomike** | **Ndikimi kryesor** | **A pritet të ndodhë ky ndikim?** | | **Numri i organizatave, kompanive dhe/ose individëve të prekur** | **Përfitimi i pritshëm ose kostoja e ndikimit** | **Niveli i preferuar i analizës** |
| **Po** | **Jo** | **I lartë/i ulët** | **I lartë/i ulët** |  |
| Vendet e punës[[1]](#footnote-1) | A do të rritet numri aktual i vendeve të punës? |  | X |  |  |  |
| A do të zvogëlohet numri aktual i vendeve të punës? |  | X |  |  |  |
| A do të ndikojë në nivelin e pagesës? |  | X |  |  |  |
| A do të ndikojë në lehtësimin e gjetjes së një vendi të punës? |  | X |  |  |  |
| Bërja e biznesit | A do të ndikojë në qasjen në financa për biznes? |  | X |  |  |  |
| A do të largohen nga tregu produkte të caktuara? |  | X |  |  |  |
| A do të lejohen në treg produkte të caktuara? |  | X |  |  |  |
| A do të detyrohen bizneset të mbyllen? |  | X |  |  |  |
| A do të krijohen biznese të reja? |  | X |  |  |  |
| Ngarkesa administrative | A do të detyrohen bizneset t’i përmbushin detyrimet e dhënjes së informatave të reja? |  | X |  |  |  |
| A janë thjeshtuar detyrimet e dhënjes së informatave për bizneset? |  | X |  |  |  |
| Tregtia | A pritet të ndryshojnë flukset aktuale të importit? |  | X |  |  |  |
| A pritet të ndryshojnë flukset aktuale të eksportit? |  | X |  |  |  |
| Transporti | A do të ketë efekt në mënyrën e transportit të pasagjerëve dhe/ose mallrave? |  | X |  |  |  |
| A do të ketë ndonjë ndryshim në kohën e nevojshme për të transportuar pasagjerë dhe/ose mallra? |  | X |  |  |  |
| Investimet | A pritet që kompanitë të investojnë në veprimtari të reja? |  | X |  |  |  |
| A pritet që kompanitë t'i anulojnë ose shtyjnë për më vonë investimet? |  | X |  |  |  |
| A do të rriten investimet nga diaspora? |  | X |  |  |  |
| A do të zvogëlohen investimet nga diaspora? |  | X |  |  |  |
| A do të rriten investimet e huaja direkte? |  | X |  |  |  |
| A do të zvogëlohen investimet e huaja direkte? |  | X |  |  |  |
| Konkurrueshmëria | A do të rritet çmimi i biznesit të produkteve, siç është energjia elektrike? |  | X |  |  |  |
| A do të ulet çmimi i inputeve të bizneseve, siç është energjia elektrike? |  | X |  |  |  |
| A ka gjasa që të promovohen inovacioni dhe hulumtimi? |  | X |  |  |  |
| A ka gjasa që inovacioni dhe hulumtimi të pengohen? |  | X |  |  |  |
| Ndikimi në NVM | A janë kompanitë e prekura kryesisht NVM? |  | X |  |  |  |
| Çmimet dhe konkurrenca | A do të rritet numri i mallrave dhe shërbimeve në dispozicion për biznesin apo konsumatorët? |  | X |  |  |  |
| A do të zvogëlohet numri i mallrave dhe shërbimeve në dispozicion për biznesin apo konsumatorët? |  | X |  |  |  |
| A do të rriten çmimet e mallrave dhe shërbimeve ekzistuese? |  | X |  |  |  |
| A do të ulen çmimet e mallrave dhe shërbimeve ekzistuese? |  | X |  |  |  |
| Ndikimet ekonomike rajonale | A do të ndikohet ndonjë sektor i veçantë i biznesit? |  | X |  |  |  |
| A është ky sektor i koncentruar në një rajon të caktuar? |  | X |  |  |  |
| Zhvillimi i përgjithshëm ekonomik | A do të ndikohet rritja e ardhshme ekonomike? |  | X |  |  |  |
| A mund të ketë ndonjë efekt në normën e inflacionit? |  | X |  |  |  |

# Shtojca 2: Forma e vlerësimit për ndikimet shoqërore

|  |  |  |  |  |  |  |
| --- | --- | --- | --- | --- | --- | --- |
| **Kategoria e ndikimeve shoqërore** | **Ndikimi kryesor** | **A pritet të ndodhë ky ndikim?** | | **Numri i organizatave, kompanive dhe/ose individëve të prekur** | **Përfitimi i pritshëm ose kostoja e ndikimit** | **Niveli i preferuar i analizës** |
| **Po** | **Jo** | **I lartë/i ulët** | **I lartë/i ulët** |  |
| Vendet e punës [[2]](#footnote-2) | A do të rritet numri aktual i vendeve të punës? |  | X |  |  |  |
| A do të zvogëlohet numri aktual i vendeve të punës? |  | X |  |  |  |
| A ndikohen vendet e punës në një sektor të caktuar të biznesit? |  | X |  |  |  |
| A do të ketë ndonjë ndikim në nivelin e pagesës? |  | X |  |  |  |
| A do të ketë ndikim në lehtësimin e gjetjes së një vendi të punës? |  | X |  |  |  |
| Ndikimet shoqërore rajonale | A janë ndikimet shoqërore të përqendruara në një rajon apo qytete të veçanta? |  | X |  |  |  |
| Kushtet e punës | A ndikohen të drejtat e punëtorëve? |  | X |  |  |  |
| A parashihen apo shfuqizohen standardet për punën në kushte të rrezikshme? |  | X |  |  |  |
| A do të ketë ndikim mbi mënyrën e zhvillimit të dialogut social ndërmjet punonjësve dhe punëdhënësve? |  | X |  |  |  |
| Përfshirja sociale | A do të ketë ndikim mbi varfërinë? | X |  |  |  |  |
| A ndikohet qasja në skemat e mbrojtjes sociale? | X |  |  |  |  |
| A do të ndryshojë çmimi i mallrave dhe shërbimeve themelore? |  |  |  |  |  |
| A do të ketë ndikim në financimin apo organizimin e skemave të mbrojtjes sociale? |  |  |  |  |  |
| Arsimi | A do të ketë ndikim në arsimin fillor? |  | X |  |  |  |
| A do të ketë ndikim në arsimin e mesëm? |  | X |  |  |  |
| A do të ketë ndikim në arsimin e lartë? |  | X |  |  |  |
| A do të ketë ndikim në aftësimin profesional? |  | X |  |  |  |
| A do të ketë ndikim në arsimimin e punëtorëve dhe të mësuarit gjatë gjithë jetës? |  | X |  |  |  |
| A do të ketë ndikim në organizimin apo strukturën e sistemit arsimor? |  | X |  |  |  |
| A do të ketë ndikim në lirinë akademike dhe vetëqeverisjen? |  | X |  |  |  |
| Kultura | A ndikon opsioni në diversitetin kulturor? | X |  |  |  |  |
| A ndikon opsioni në financimin e organizatave kulturore? |  | X |  |  |  |
| A ndikon opsioni në mundësitë për personat që të përfitojnë nga aktivitetet kulturore ose të marrin pjesë në to? | X |  |  |  |  |
| A ndikon opsioni në ruajtjen e trashëgimisë kulturore? | X |  |  |  |  |
| Qeverisja | A ndikon opsioni në aftësitë e qytetarëve të marrin pjesë në procesin demokratik? |  | X |  |  |  |
| A trajtohet çdo person në mënyrë të barabartë? |  | X |  |  |  |
| A do të informohet më mirë publiku në lidhje me çështje të caktuara? | X |  |  |  |  |
| A ndikon opsioni në mënyrën se si funksionojnë partitë politike? |  | X |  |  |  |
| A do të ketë ndonjë ndikim në shoqërinë civile? | X |  |  |  |  |
| Shëndeti dhe siguria publike[[3]](#footnote-3) | A do të ketë ndonjë ndikim në jetën e njerëzve, siç është jetëgjatësia apo shkalla e vdekshmërisë? |  | X |  |  |  |
| A do të ketë ndikim në cilësinë e ushqimit? |  | X |  |  |  |
| A do të rritet apo zvogëlohet rreziku shëndetësor për shkak të substancave të dëmshme? |  | X |  |  |  |
| A do të ketë efekte shëndetësore për shkak të ndryshimeve në nivelet e zhurmës apo cilësinë e ajrit, ujit dhe/ose tokës? |  | X |  |  |  |
| A do të ketë efekte shëndetësore për shkak të ndryshimeve në përdorimin e energjisë? |  | X |  |  |  |
| A do të ketë efekte shëndetësore për shkak të ndryshimeve në deponimin e mbeturinave? |  | X |  |  |  |
| A do të ketë ndikim në mënyrën e jetesës së njerëzve, siç janë nivelet e interesimit për sport, ndryshimet në ushqyeshmëri, ose ndryshimet në përdorimin e duhanit ose alkoolit? |  | X |  |  |  |
| A ka grupe të veçanta që përballen me rreziqe shumë më të larta se të tjerat (të përcaktuar sipas faktorëve, të tillë si mosha, gjinia, aftësia e kufizuar, grup shoqëror apo rajoni)? |  | X |  |  |  |
| Krimi dhe siguria | A ndikohen gjasat që të kapen kriminelët? |  | X |  |  |  |
| A ndikohet fitimi i mundshëm nga krimi? |  | X |  |  |  |
| A ndikon në nivelet e korrupsionit? |  | X |  |  |  |
| A ndikohet kapaciteti i zbatimit të ligjit? |  | X |  |  |  |
| A ka ndonjë efekt në të drejtat dhe sigurinë e viktimave të krimit? |  | X |  |  |  |

# Shtojca 3: Forma e vlerësimit për ndikimet mjedisore

|  |  |  |  |  |  |  |
| --- | --- | --- | --- | --- | --- | --- |
| **Kategoria e ndikimeve mjedisore** | **Ndikimi kryesor** | **A pritet të ndodhë ky ndikim?** | | **Numri i organizatave, kompanive dhe/ose individëve të prekur** | **Përfitimi i pritshëm ose kostoja e ndikimit** | **Niveli i preferuar i analizës** |
| **Po** | **Jo** | **I lartë/i ulët** | **I lartë/i ulët** |  |
| Klima dhe mjedisi i qëndrueshëm | A do të ketë ndikim në emetimin e gazrave serë (dioksid karboni, metani etj.)? |  | X |  |  |  |
| A do të ndikohet konsumi i karburanteve? |  | X |  |  |  |
| A do të ndryshojë shumëllojshmëria e burimeve që përdoren për prodhimin e energjisë? |  | X |  |  |  |
| A do të ketë ndonjë ndryshim në çmim për produktet miqësore ndaj mjedisit? |  | X |  |  |  |
| A do të bëhen më pak ndotëse disa aktivitete të caktuara? |  | X |  |  |  |
| Cilësia e ajrit | A do të ketë ndikim në emetimin e ndotësve të ajrit? |  | X |  |  |  |
| Cilësia e ujit | A ndikon opsioni në cilësinë e ujërave të ëmbla? |  | X |  |  |  |
| A ndikon opsioni në cilësinë e ujërave nëntokësore? |  | X |  |  |  |
| A ndikon opsioni në burimet e ujit të pijshëm? |  | X |  |  |  |
| Cilësia e tokës dhe shfrytëzimi i tokës | A do të ketë ndikim në cilësinë e tokës (në lidhje me acidifikimin, ndotjen, përdorimin e pesticideve apo herbicideve)? |  | X |  |  |  |
| A do të ketë ndikim në erozionin e tokës? |  | X |  |  |  |
| A do të humbet tokë (përmes ndërtimit, etj.)? |  | X |  |  |  |
| A do të fitohet tokë (përmes dekontaminimit, etj.)? |  | X |  |  |  |
| A do të ketë ndonjë ndryshim në shfrytëzimin e tokës (p.sh. nga shfrytëzimi pyjor në shfrytëzim bujqësor apo urban)? |  | X |  |  |  |
| Mbeturinat dhe riciklimi | A do të ndryshojë sasia e mbeturinave të gjeneruara? |  | X |  |  |  |
| A do të ndryshojnë mënyrat në të cilat trajtohen mbeturinat? |  | X |  |  |  |
| A do të ketë ndikim në mundësitë për riciklimin e mbeturinave? |  | X |  |  |  |
| Përdorimi i burimeve | A ndikon opsioni në përdorimin e burimeve të ripërtëritshme (rezervave të peshkut, hidrocentraleve, energjisë diellore etj.)? |  | X |  |  |  |
| A ndikon opsioni në përdorimin e burimeve, të cilat nuk janë të ripërtëritshme (ujërat nëntokësore, mineralet, qymyri etj.)? |  | X |  |  |  |
| Shkalla e rreziqeve mjedisore | A do të ketë ndonjë efekt në gjasat për rreziqe, të tilla, si zjarret, shpërthimet apo aksidentet? |  | X |  |  |  |
| A do të ndikojë në gatishmërinë në rast të fatkeqësive natyrore? |  | X |  |  |  |
| A ndikohet mbrojtja e shoqërisë nga fatkeqësitë natyrore? |  | X |  |  |  |
| Biodiversiteti, flora dhe fauna | A do të ketë ndikim në speciet e mbrojtura apo të rrezikuara apo në zonat ku ato jetojnë? |  | X |  |  |  |
| A do të preket madhësia apo lidhjet midis zonave të natyrës? |  | X |  |  |  |
| A do të ketë ndonjë efekt në numrin e specieve në një zonë të caktuar? |  | X |  |  |  |
| Mirëqenia e kafshëve | A do të ndikohet trajtimi i kafshëve? |  | X |  |  |  |
| A do të ndikohet shëndeti i kafshëve? |  | X |  |  |  |
| A do të ndikohet cilësia dhe siguria e ushqimit të kafshëve? |  | X |  |  |  |

# Shtojca 4: Forma e vlerësimit për ndikimin e të drejtave themeloreX

|  |  |  |  |  |  |  |
| --- | --- | --- | --- | --- | --- | --- |
| **Kategoria e ndikimit në të drejtat themelore** | **Ndikimi kryesor** | **A pritet të ndodhë ky ndikim?** | | **Numri i organizatave, kompanive dhe/ose individëve të prekur** | **Përfitimi i pritshëm ose kostoja e ndikimit** | **Niveli i preferuar i analizës** |
| **Po** | **Jo** | **I lartë/i ulët** | **I lartë/i ulët** |  |
| Dinjiteti | A ndikon opsioni në dinjitetin e njerëzve, në të drejtën e tyre për jetë apo në integritetin e një personi? | X |  |  |  |  |
| Liria | A ndikon opsioni në të drejtën e lirisë së individëve? |  | X |  |  |  |
| A ndikon opsioni në të drejtën e një personi për privatësi? |  | X |  |  |  |
| A ndikon opsioni në të drejtën për t’u martuar apo krijuar familje? |  | X |  |  |  |
| A ndikon opsioni në mbrojtjen ligjore, ekonomike ose shoqërore të individëve apo familjes? | X |  |  |  |  |
| A ndikon opsioni në lirinë e mendimit, ndërgjegjes apo fesë? |  | X |  |  |  |
| A ndikon opsioni në lirinë e shprehjes? |  | X |  |  |  |
| A ndikon opsioni në lirinë e tubimit ose asociimit? | X |  |  |  |  |
| Të dhënat personale | A përfshin opsioni përpunimin e të dhënave personale? | X |  |  |  |  |
| A janë të drejtat e individit për qasje, korrigjim dhe kundërshtim të garantuara? |  | X |  |  |  |
| A është e qartë dhe e mbrojtur mirë mënyra në të cilën përpunohen të dhënat personale? | X |  |  |  |  |
| Azili | A ndikon ky opsioni në të drejtën për azil? |  | X |  |  |  |
| Të drejtat pronësore | A do të ndikohen të drejtat e pronësisë? | X |  |  |  |  |
| A ndikon opsioni në lirinë për të bërë biznes? |  | X |  |  |  |
| Trajtimi i barabartë [[4]](#footnote-4) | A e mbron opsioni parimin e barazisë para ligjit? | X |  |  |  |  |
|  | A ka gjasa që grupe të caktuara do të dëmtohen në mënyrë direkte apo indirekte nga diskriminimi (p.sh. ndonjë diskriminim në bazë gjinore, racore, ngjyre, etnie, opinioni politik ose tjetër, moshe ose orientimi seksual)? |  | X |  |  |  |
|  | A ndikon opsioni në të drejtat e personave me aftësi të kufizuara? |  | X |  |  |  |
| Të drejtat e fëmijëve | A ndikon opsioni në të drejtat e fëmijëve? |  | X |  |  |  |
| Administrimi i mirë | A do të bëhen procedurat administrative më të komplikuara? |  | X |  |  |  |
|  | A ndikohet mënyra në të cilën administrata merr vendime (transparenca, afati procedural, e drejta për qasje në një dosje, etj.)? |  | X |  |  |  |
|  | Për të drejtën penale dhe ndëshkimet e parashikuara: a ndikohen të drejtat e të paditurit? |  | X |  |  |  |
|  | A ndikohet qasja në drejtësi? |  | X |  |  |  |

1. Kur ndikon në vendet e punës, gjithashtu do të ketë edhe ndikime shoqërore. [↑](#footnote-ref-1)
2. Kur ndikon në vendet e punës, gjithashtu do të ketë edhe ndikime ekonomike. [↑](#footnote-ref-2)
3. Kur ka ndikim në shëndet publik dhe siguri, atëherë rregullisht ka ndikime mjedisore. [↑](#footnote-ref-3)
4. Barazia gjinore trajtohet në *Vlerësimin e Ndikimit Gjinor* [↑](#footnote-ref-4)